₩

**Dale Fike Dodrill** (født 7. februar 1926 i Stockton i Kansas, død 18. januar 2019) var en defensive tackle i amerikansk fotball som spilte ni sesonger for Pittsburgh Steelers i National Football League (NFL). Han gikk på Colorado A&M, nå kjent som Colorado State University.

Tidlig liv
----------

Dodrill ble født til George Dodrill og Lettie (Fike) Dodrill den 27. februar 1926 i Stockton i Kansas. Familien drev gård i Rooks County i Kansas og Dale gikk på skole i Plainville. I 1937 flyttet familien til Fort Collins i Colorado og deretter til Loveland. I 1942 spilte Dodrill på skolelaget til Loveland High School da de vant delstatstittelen. Dodrill gikk inn i United States Army like etter high school og tjenestegjorde i 30th Infantry Division under andre verdenskrig. Dodrills bror Garrett døde i en fangeleir på Filippinene under krigen.

College
-------

I 1947 begynte Dodrill på Colorado A&M (Colorado State University) og spilte på skolelaget, Rams. Dodrill spilte på begge sider av ballen og hjalp laget til dets første sluttspill da de spilte i Raisin Bowl i 1949. Dodrill ble utnevnt All-Skyline Athletic Conference i 1948, 1949 og 1950. Han ble utvalgt til å spille i East-West Shrine Game i 1949 og College All-Star Game i 1951. I 1952 vant Dodrill Nye-troféet som den beste mannlige idrettsutøveren på Colorado State. Dodrill ble innlemmet i Colorado Sports Hall of Fame i 1993.

Profesjonell karriere
---------------------

Dodrill ble draftet av Pittsburgh Steelers i sjette runde av NFL Draft i 1951. I løpet av sin 9-årige karriere med Pittsburgh Steelers hadde Dodrill 10 interceptions og plukket opp 11 fumbles, hvor en fumble ble returnert for en touchdown. Dodrill ble utvalgt til NFL Pro Bowl fire ganger (1954, 1955, 1956, 1958) og ble utnevnt til All-Pro førstelag i 1954.

I 2007 ble Dodrill hedret av Pittsburgh Steelers som en del av feiringene for lagets 75-årsjublieum. Dodrill ble inkludert på Pittsburgh Steelers Legends Team, et lag satt sammen av Steelers’ beste spillere fra før 1970. Dodrill ble innlemmet i Pittsburgh Pro Football Hall of Fame i 2016.

Trenerkarriere
--------------

Etter spillerkarrieren tok Dodrill en stilling som defensive line coach for Denver Broncos, først fra 1960 til 1963 og igjen i 1966.

Privatliv
---------

Dodrill giftet seg med Janette Briggs den 28. februar 1954. Paret hadde tre sønner, Garrett, Michael og David. I 1961 grunnla Dodrill forsikringsselskapet Dodrill Insurance i Denver i Colorado. Etter å ha bygget opp en vellykket bedrift solgte Dodrill selskapet til sønnene sine i 1991. Michael døde i 1964 og Janette i 2015.

Referanser
----------

1. 1 2  «Dale Dodrill» **(engelsk)**. NFL. Besøkt 3. januar 2024.
2. ↑  «Former Residents Observe Golden Wedding Anniversary». *Plainville Times*. 17. april 1969. s. 4.
3. 1 2  «CSU football legend saw the horrors of World War II». *Coloradoan* **(engelsk)**. Besøkt 3. januar 2024.
4. ↑  «2017 Colorado State Football Media Guide - History» (PDF) **(engelsk)**. CSU Rams. Besøkt 3. januar 2024.
5. ↑  «Nye Trophy Award» **(engelsk)**. CSU Rams. Besøkt 3. januar 2024.
6. ↑  «Dale Dodrill» **(engelsk)**. Colorado Sports Hall of Fame. Besøkt 3. januar 2024.
7. ↑  «1951 NFL Draft». *Pro-Football-Reference.com* **(engelsk)**. Besøkt 3. januar 2024.
8. 1 2  «Dale Dodrill». *Pro-Football-Reference.com* **(engelsk)**. Sports Reference LLC. Besøkt 3. januar 2024.
9. ↑  «Dale Dodrill». *ProFootballHistory.com* **(engelsk)**. Besøkt 3. januar 2024.
10. ↑  «About Us» **(engelsk)**. Dodrill Insurance. Besøkt 3. januar 2024.
11. ↑  «Janette H. "Jan" Dodrill 1931-2015» **(engelsk)**. Newcomer Cremations, Funerals, and Receptions. Besøkt 3. januar 2024.

Eksterne lenker
---------------

* CSU football legend saw the horrors of World War II
* Dale Dodrills dødsannonse

| * v
* d
* r
Pittsburgh Steelers NFL draft picks i 1951 |
| --- |
| 
* Butch Avinger
* Chuck Ortmann
* George Sulima
* Barry French
* Floyd Sampson
* Dale Dodrill
* Ray Mathews
* Henry Minarik
* Joe McCutcheon
* Jim Brandt
* Bill Szabo
* Mike Mizerany
* Clay Webb
* Lambert Oberg
* Ted Gehlmann
* Pat Field
* Bill Pavlikowski
* Tom Donnalley
* Ernie Cheatham
* Dick Hendley
* Joe Minor
* Art Alois
* Tom Calvin
* Bill Pearman
* Bob Radcliffe
* Howie Hansen
* Fred Smith
* John Gruble

 |

| * v
* d
* r
Pittsburgh Steelers Legends Team |
| --- |
| Angrep: | 
* Bobby Layne
* Dick Hoak
* John Henry Johnson
* Roy Jefferson
* Ray Mathews
* Elbie Nickel
* Chuck Cherundolo
* Mike Sandusky
* Bruce Van Dyke
* Charlie Bradshaw
* Frank Varrichione

 |
| Forsvar: | 
* Gene Lipscomb
* Ernie Stautner
* Ben McGee
* Bill McPeak
* Dale Dodrill
* Myron Pottios
* Jerry Shipkey
* Jack Butler
* Bill Dudley
* Howard Hartley
* Clendon Thomas

 |
| Spesialister: | 
* Armand Niccolai
* Pat Brady

 |